Na temelju članka 78. Zakona o komunalnom gospodarstvu („Narodne novine“, broj 68/18, 110/18 i 32/20) i članka 34. Statuta Grada Skradina („Službeni vjesnik Šibensko-kninske županije“, broj 3/21), Gradsko vijeće Grada Skradina na 4. sjednici od 21. listopada 2021. godine, donosi

**ODLUKU**

**o izmjenama i dopunama Odluke o komunalnom doprinosu**

**Članak 1.**

U Odluci o komunalnom doprinosu („Službeni vjesnik Šibensko-kninske županije“, broj 2/19, 4/19 i 5/20) u Glavi 3. – naslov JEDINIČNA VRIJEDNOST KOMUNALNOG DOPRINOSA članak 6. mijenja se i glasi:

„Jedinična vrijednost komunalnog doprinosa određuje se po m3 ( prostornom metru ) građevine koja se gradi u području zona Grada Skradina kako slijedi:

1. zona – 90,00 kn/m3

2. zona – 60,00 kn/m3

3. zona – 40,00kn/m3

**Članak 2.**

U Glavi VI iza članka 11. dodaje se članak 11a. koji glasi:

„Članak 11a.

Jedinična vrijednost komunalnog doprinosa umanjuje se u slijedećim slučajevima:

- za pomoćne građevine (građevina u funkciji osnovne zgrade – garaža, sušara, vrtna kućica, zimska kuhinja itd. koja ima jednu etažu i čija tlocrtna površina nije veća od 50 m2) obračunava se koeficijent 0,50 u odnosu na jedinične cijene po zonama.

- za gospodarske (poljoprivredne i stočarske) građevine obračunava se koeficijent 0,2 u odnosu na jedinične cijene po zonama.“

**Članak 3.**

U članku 12. stavak1. točka 3. mijenja se i glasi:

„- ako fizička osoba, obveznik plaćanja komunalnog doprinosa koji ima prebivalište na području Grada Skradina gradi građevinu i to jednu stambenu jedinicu do 500 m3 u svrhu stambenog zbrinjavanja.“

**Članak 4.**

Ova Odluka stupa na snagu osmog dana od objave od objave u „Službenom vjesniku

Šibensko-kninske županije“.

KLASA: 363-05/19-01/1

Ur.broj: 2182/03-02-21-4

Skradin, 21. listopada 2021. god.

**GRADSKO VIJEĆE**

**GRADA SKRADINA**

**Predsjednica**

**Nadija Zorica, v.r.**